ระเบียบกรุงเทพมหานครระเบียบกรุงเทพมหานครว่าด้วยกองทุนป้องกันและแก้ไขการใช้ความรุนแรงในครอบครัวพ.ศ. ๒๕๕๑ โดยที่เป็นการสมควรให้มีระเบียบกรุงเทพมหานครว่าด้วยกองทุนป้องกันและแก้ไขการใช้ความรุนแรงในครอบครัวอาศัยอำนาจตามความในมาตรา๔๙ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบด้วยข้อ ๕และข้อ ๗/๑ แห่งข้อบัญญัติกรุงเทพมหานคร เรื่อง การจัดสวัสดิการและการสงเคราะห์พ.ศ. ๒๕๓๙ ซึ่งแก้ไขเพิ่มเติมโดยข้อบัญญัติกรุงเทพมหานคร เรื่องการจัดสวัสดิการและการสงเคราะห์ (ฉบับที่ ๒) พ.ศ. ๒๕๔๙ ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ๑ ระเบียบนี้เรียกว่า ระเบียบกรุงเทพมหานครว่าด้วยกองทุนป้องกันและแก้ไขการใช้ความรุนแรงในครอบครัว พ.ศ. ๒๕๕๑ข้อ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ปลัดกรุงเทพมหานครรักษาการตามระเบียบนี้และให้มีอำนาจออกประกาศ คำสั่ง เพื่อปฏิบัติการให้เป็นไปตามระเบียบนี้หมวด ๑ข้อความทั่วไป ข้อ๔ ในระเบียบกรุงเทพมหานครนี้กองทุน หมายความว่ากองทุนป้องกันและแก้ไขการใช้ความรุนแรงในครอบครัวคณะกรรมการบริหารกองทุน หมายความว่าคณะกรรมการบริหารกองทุนป้องกันและแก้ไขการใช้ความรุนแรงในครอบครัวสำนักงาน หมายถึง สำนักพัฒนาสังคมองค์กรพัฒนาเอกชน หมายความว่าองค์กรที่ได้รับการจดทะเบียนตามกฎหมายที่เกี่ยวข้ององค์กรชุมชน หมายความว่าองค์กรชุมชนซึ่งได้จัดตั้งขึ้นตามระเบียบกรุงเทพมหานครว่าด้วยเรื่องชุมชนหมวด ๒การบริหารกองทุน ข้อ๕[๒] ให้มีคณะกรรมการบริหารกองทุน ประกอบด้วยผู้ว่าราชการกรุงเทพมหานครเป็นประธานกรรมการรองผู้ว่าราชการกรุงเทพมหานครสั่งราชการสำนักพัฒนาสังคม เป็นรองประธานกรรมการปลัดกรุงเทพมหานคร รองปลัดกรุงเทพมหานครสั่งราชการสำนักพัฒนาสังคมผู้อำนวยการสำนักการคลัง ผู้อำนวยการสำนักงบประมาณกรุงเทพมหานครผู้อำนวยการสำนักการแพทย์ ผู้อำนวยการสำนักการศึกษา ผู้อำนวยการสำนักอนามัยผู้ทรงคุณวุฒิซึ่งผู้ว่าราชการกรุงเทพมหานครแต่งตั้งไม่เกินห้าคนและผู้แทนภาคประชาชนที่ได้รับการคัดเลือกจากกลุ่มการปฏิบัติงานของสำนักงานเขตซึ่งผู้ว่าราชการกรุงเทพมหานครแต่งตั้งตามที่เห็นสมควรกลุ่มละหนึ่งคน เป็นกรรมการและให้ผู้อำนวยการสำนักพัฒนาสังคมเป็นกรรมการและเลขานุการกับให้คณะกรรมการแต่งตั้งผู้ช่วยเลขานุการได้ไม่เกินสองคนกรรมการผู้ทรงคุณวุฒิและกรรมการผู้แทนภาคประชาชนซึ่งผู้ว่าราชการกรุงเทพมหานครแต่งตั้งมีวาระอยู่ในตำแหน่งคราวละสองปีและอาจได้รับแต่งตั้งอีกได้ในกรณีกรรมการผู้ทรงคุณวุฒิหรือกรรมการผู้แทนภาคประชาชนว่างลงให้ผู้ว่าราชการกรุงเทพมหานครแต่งตั้งกรรมการแทนตำแหน่งที่ว่างภายในหกสิบวัน เว้นแต่วาระการดำรงตำแหน่งของกรรมการผู้นั้นเหลือไม่ถึงเก้าสิบวันจะไม่แต่งตั้งกรรมการแทนก็ได้และให้ผู้ที่ได้รับแต่งตั้งให้ดำรงตำแหน่งแทนอยู่ในวาระเท่ากับวาระที่เหลืออยู่ของผู้ซึ่งตนแทนในกรณีที่ยังมิได้แต่งตั้งกรรมการแทนตำแหน่งที่ว่างตามวรรคสามและยังมีกรรมการเหลืออยู่เกินกึ่งหนึ่งให้กรรมการที่เหลืออยู่ปฏิบัติหน้าที่ต่อไปได้ในกรณีที่กรรมการพ้นจากตำแหน่งตามวาระแต่ยังมิได้แต่งตั้งกรรมการผู้ทรงคุณวุฒิและกรรมการผู้แทนภาคประชาชนขึ้นใหม่ให้กรรมการนั้นปฏิบัติหน้าที่ไปพลางก่อนจนกว่าจะได้แต่งตั้งกรรมการใหม่ข้อ๖ คณะกรรมการบริหารกองทุนมีอำนาจหน้าที่ดังต่อไปนี้(๑) บริหารกองทุนให้เป็นไปตามระเบียบนี้(๒) พิจารณาการสงเคราะห์ ป้องกัน ส่งเสริมศักยภาพคุ้มครองสวัสดิภาพเด็กและสตรี รวมถึงครอบครัวที่มีผลกระทบมาจากความรุนแรงและการกระทำที่เป็นการละเมิดสิทธิมนุษยชน ตลอดจนการพัฒนาบุคลากรที่เกี่ยวข้อง(๓) แต่งตั้งคณะอนุกรรมการได้ตามความเหมาะสม(๔) ติดตามและประเมินผลการดำเนินงานของกองทุนข้อ๗ ให้สำนักงานมีอำนาจหน้าที่ดังต่อไปนี้(๑) จัดทำประมาณการรายจ่ายประจำปีเสนอคณะกรรมการบริหารกองทุน พิจารณา(๒) ตรวจสอบและวิเคราะห์คำขอรับการสนับสนุนกองทุนก่อนนำเสนอคณะกรรมการบริหารกองทุนเพื่อพิจารณาอนุมัติ(๓)พิจารณาเสนอขออนุมัติเบิกจ่ายเงินให้เป็นไปตามข้อบัญญัติและระเบียบของกรุงเทพมหานคร(๔) รวบรวมและเก็บหลักฐานเกี่ยวกับการใช้จ่ายเงินกองทุนพร้อมทั้งจัดทำรายงานเพื่อการตรวจสอบ(๕) จัดทำทะเบียนหน่วยงานหรือองค์กรที่ได้รับการสนับสนุนจากกองทุนเพื่อกำกับดูแลและติดตามผลการดำเนินงานและการใช้จ่ายเงินกองทุนเพื่อรายงานคณะกรรมการบริหารกองทุน(๖) ส่งเสริมและสนับสนุนการดำเนินการโครงการที่ได้รับอนุมัติ(๗) ดำเนินการด้านอื่น ๆ ตามที่คณะกรรมการบริหารกองทุนมอบหมายให้สำนักงานเปิดบัญชีเงินฝากไว้กับธนาคารของรัฐที่ผู้ว่าราชการกรุงเทพมหานครเห็นชอบโดยให้ใช้ชื่อบัญชีว่า กองทุนป้องกันและแก้ไขการใช้ความรุนแรงในครอบครัวการถอนเงินฝากให้เป็นอำนาจของผู้อำนวยการสำนักพัฒนาสังคมหรือรองผู้อำนวยการสำนักที่ผู้อำนวยการสำนักมอบหมายกับหัวหน้าส่วนราชการในสังกัดสำนักพัฒนาสังคมลงนามร่วมกันหมวด ๓การพิจารณาอนุมัติโครงการ ข้อ๘ผู้ประสงค์จะขอรับการสนับสนุนจากกองทุนจะต้องมีคุณสมบัติดังนี้(๑) เป็นองค์กรภาครัฐ รัฐวิสาหกิจ องค์กรชุมชน หรือองค์กรพัฒนาเอกชนที่ดำเนินการตามวัตถุประสงค์ที่สอดคล้องกับการดำเนินงานของกองทุน หรือ(๒) เป็นองค์กรภาครัฐ รัฐวิสาหกิจ องค์กรชุมชน หรือองค์กรพัฒนาเอกชนที่ศึกษา รวบรวมและจัดการข้อมูลเพื่อการดำเนินงานของกองทุนข้อ๙ให้คณะกรรมการบริหารกองทุนพิจารณาคำขอรับการสนับสนุนกองทุนซึ่งสำนักงานได้ตรวจสอบและวิเคราะห์แล้ว โดยมีลักษณะดังต่อไปนี้(๑)เป็นโครงการที่มีวัตถุประสงค์สอดคล้องกับการดำเนินงานของกองทุนในพื้นที่กรุงเทพมหานคร(๒) เป็นโครงการที่ไม่สามารถขอรับการสนับสนุนจากงบประมาณปกติได้หรือได้รับไม่เพียงพอ(๓) กรณีเป็นบุคคล ครอบครัว ต้องเป็นผู้ประสบปัญหาความเดือดร้อนจากความรุนแรงโดยให้ทำรายการขอรับการสนับสนุนผ่านองค์กรตามข้อ ๘ข้อ๑๐ วงเงินการสนับสนุนจะพิจารณาตามความจำเป็นและความเหมาะสมตามหลักเกณฑ์ที่คณะกรรมการบริหารกองทุนกำหนดข้อ๑๑เพื่อให้ได้รายละเอียดประกอบการพิจารณาอนุมัติ คณะกรรมการหรือสำนักงานอาจให้ผู้แทนหน่วยงานหรือองค์กรที่เสนอขอรับการสนับสนุนหรือบุคคลที่เกี่ยวข้องชี้แจงรายละเอียดหรือแสดงหลักฐานเพิ่มเติมหรือจัดส่งเจ้าหน้าที่ไปตรวจสอบข้อเท็จจริงยังสถานที่ดำเนินงานของหน่วยงานหรือองค์กรหรือบุคคลที่ขอรับการสนับสนุนข้อ๑๒ ให้องค์กรตามข้อ ๘ยื่นขอรับการสนับสนุนต่อสำนักพัฒนาสังคมกรุงเทพมหานครข้อ๑๓ให้คณะกรรมการบริหารกองทุนพิจารณาโครงการหรือรายการที่เสนอขอรับการสนับสนุนให้แล้วเสร็จโดยเร็วและให้สำนักงานแจ้งผลการพิจารณาให้ผู้ขอรับการสนับสนุนทราบข้อ๑๔ องค์กรที่ได้รับเงินจากกองทุนต้องปฏิบัติตามหลักเกณฑ์เงื่อนไขการใช้จ่ายเงินตลอดจนรายงานผลการปฏิบัติงานและการใช้จ่ายเงินที่ได้รับตามแบบที่คณะกรรมการบริหารกองทุนกำหนดองค์กรที่มิได้ดำเนินการหรือดำเนินการไม่เป็นไปตามแผนการใช้จ่าย ให้ผู้ว่าราชการกรุงเทพมหานครหรือผู้ที่ผู้ว่าราชการกรุงเทพมหานครมอบหมายระงับการจ่ายเงินงวดต่อไปไว้ก่อนแล้วดำเนินการตรวจสอบ และรายงานผลต่อคณะกรรมการบริหารกองทุน เพื่อดำเนินการข้อ๑๕องค์กรหรือบุคคลที่ได้รับเงินจากกองทุนต้องให้คณะกรรมการบริหารกองทุนหรือผู้ที่ได้รับมอบหมาย ตรวจเยี่ยมการดำเนินงานหรือตรวจเอกสารที่เกี่ยวข้องหมวด ๔รายงานสถานะการเงิน ข้อ๑๖ให้สำนักงานจัดทำรายงานสถานะการเงินตามที่คณะกรรมการบริหารกองทุนกำหนดแล้วรายงานต่อคณะกรรมการบริหารกองทุนภายใน๓๐ วันนับแต่วันสิ้นปีงบประมาณข้อ๑๗ให้สำนักงานรวบรวมงบการเงินประจำปีและรายละเอียดประกอบของเงินกองทุนเพื่อจัดทำงบการเงินกองทุนในภาพรวมส่งให้กองตรวจสอบภายในกรุงเทพมหานคร ตรวจสอบก่อนส่งให้สำนักงานการตรวจเงินแผ่นดิน ภายใน ๙๐วันนับแต่วันสิ้นปีงบประมาณข้อ๑๘วิธีการปฏิบัติอื่นใดที่มิได้กำหนดไว้ในระเบียบนี้ให้สำนักงานปฏิบัติตามข้อบัญญัติและระเบียบของกรุงเทพมหานครประกาศ ณ วันที่ ๓๐กรกฎาคม พ.ศ. ๒๕๕๑อภิรักษ์ โกษะโยธินผู้ว่าราชการกรุงเทพมหานครระเบียบกรุงเทพมหานครว่าด้วยกองทุนป้องกันและแก้ไขการใช้ความรุนแรงในครอบครัว (ฉบับที่ ๒) พ.ศ. ๒๕๕๗[๓]ปณตภร/ผู้จัดทำ๑๑ เมษายน ๒๕๕๗[๑] ราชกิจจานุเบกษา เล่ม ๑๒๕/ตอนพิเศษ ๑๓๖ ง/หน้า ๑๕/๑๑ สิงหาคม ๒๕๕๑[๒] ข้อ ๕ แก้ไขเพิ่มเติมโดยระเบียบกรุงเทพมหานคร ว่าด้วยกองทุนป้องกันและแก้ไขการใช้ความรุนแรงในครอบครัว(ฉบับที่ ๒) พ.ศ. ๒๕๕๗[๓] ราชกิจจานุเบกษา เล่ม ๑๓๑/ตอนพิเศษ ๕๘ ง/หน้า ๑/๔ เมษายน ๒๕๕๗